作者:喬吉
標題:正官・醉太平題情
內容:離情廝禁，舊約難尋。落紅堆徑雨沉沉，鎖梨花院深。瘦來裙掩鴛鴦錦，愁多夢冷芙蓉枕，髻松釵落鳳凰金，險掂折玉簪。樂閒鏈秋霞汞鼎，煮晴雪茶鐺。落花流水護茅亭，似春風武陵。喚樵青、椰瓢傾、雲淺松醪剩，倚圍屏、洞仙酣、露冷石床淨，掛枯藤、野猿啼、月淡紙窗明，老先生睡醒。漁樵閒話柳穿魚旋煮，柴換酒新沽。鬥牛兒乘興老樵漁，論閒言倀語。燥頭顱束雲擔雪耽辛苦，坐蒲團攀風詠月窮活路，按葫蘆談天說地醉模糊。入江山畫圖。